На основу решења Министарства омладине и спорта Републике Србије бр. 66-00-0052/2/2021-03 Универзитет у Београду - Факултет спорта и физичког васпитања, Центар за стручно оспособљавање, образовање и усавршавање расписује

**КОНКУРС**

За упис на програм **4. нивоа** стручног оспособљавања у обиму од 360 сати **(РАД СА ДЕЦОМ**) за следећа звања:

* **Спортски оперативни тренер – спортски учитељ**
* **Спортско рекреативни учитељ**
* **Спортски инструктор – спортски учитељ**

Услов за упис Курса је претхоно стечено звање: Оперативни тренер, Спортско рекреативни водитељ (Персонални или Групни фитнес), Спортски инструктор

**Пријаве**:

Oд 7. до 18. марта 2022, радним данима од 12 до 15 часова, у канцеларији бр. 39, на Факултету спорта и физичког васпитања, Београд, Благоја Паровића 156. Настава почиње у петак 1. априла 2022. Пријава и скенирана документа се могу поднети електронском поштом на адресу: [centar@fsfv.bg.ac.rs](mailto:centar@fsfv.bg.ac.rs)

Настава се реализује *ОНЛАЈН* преко апликације ЗООМ. Предавања у обиму 10 до 12 сати/недељно, **преузимају се са платформе ЗООМ и доступна су за праћење наредних седам дана**. Центар обезбеђује техничку подршку, сва потребна упутства о приступу као и консултације са предавачима на крају курса.

**Потребна документа**:

* Пријавни лист за програм **4. нивоа** стручногоспособљавања **- Спортски учитељ** (http://www.centar-fsfv.edu.rs/index.php/prijavni-list-i-formulari/)
* Уверење о претходно стеченом спортском звању (Оперативни тренер, Водитељ рекреације, Спортски инструктор).
* Диплома о претходно стеченом образовању (најмање средња школа)
* Извод из матичне књиге рођених
* Две фотографије формата 4x5 цм
* Потврда о општој здравственој способности
* Доказ о уплати прве рате (пример уплатнице може се видети на интернет страници Центра).
* Документа можете доставити лично, поштом или скенирана на мејл адресу: [centar@fsfv.bg.ac.rs](mailto:centar@fsfv.bg.ac.rs)

**Цена**:

* Цена курса је 49.000,00 РСД. Могућа je уплата у 3 рате (приликом уписа 24.500 РСД, након 30 и 45 дана по 12.250 РСД).
* За савезе и струковне организације одобрава се попуст (10 – 30%) за групе од 10 и више полазника.
* Врхунским спортистима (учесници ОИ, светских и европских првенстава) одобрава се попуст од 30-100%.
* Уплате извршити на текући рачун факултета (пример уплатнице на: http://www.centar-fsfv.edu.rs/index.php/informacije-2/uplatnice/).
* За уплате преко правних лица контактирати рачуноводство факултета (Снежана Малић 011 3531076)
* Признавање испита положених на другим институцијама могуће је према Правилнику о признавању испита (према обиму и садржају предмета). Захтев се подноси при упису. Формулар Захтева се може преузети са интрнет странице Центра (http://www.centar-fsfv.edu.rs/).

Информације: е-пошта [centar@fsfv.bg.ac.rs](mailto:centar@fsfv.bg.ac.rs), телефон 011 3531086 или лично на Факултету спорта и физичког васпитања, канцеларија 39 (радно време канцеларије: 12-15 часова), Београд, Благоја Паровића 156.